Rīgā, 2023.gada 6. aprīlī

**AKCIJU SABIEDRĪBAS “VEF”**

**PADOMES ZIŅOJUMS**

**2023. GADA 26. APRĪĻA**

**KĀRTĒJAI AKCIONĀRU SAPULCEI**

Padome pārskata gadā veikusi uzņēmuma valdes darbības uzraudzību atbilstoši Komerclikuma un Sabiedrības statūtu prasībām, noturētas vairākas padomes sēdes, kurā izskatīti valdes sagatavotie pārskati par Sabiedrības stāvokli.

Padomei uzskata, ka akciju sabiedrības “VEF” 2022. gada pārskats ir sastādīts atbilstoši Gada pārskatu un konsolidēto gada pārskatu likumam un citu normatīvo aktu prasībām. Padome rekomendē akcionāriem apstiprināt gada pārskatu un balsot ‘par’ valdes priekšlikumu peļņas izlietošanai. Tāpat, padome iesaka balsot ‘par’ valdes izvēlēto zvērinātu revidentu revīzijas pakalpojumu sniegšanai akciju sabiedrībā „VEF” nākamajam pārskata gadam. Padome ir arī izskatījusi un akceptējusi valdes sagatavo akciju sabiedrības „VEF” korporatīvās pārvaldības ziņojumu par 2022. gadu.

Padome sabiedrības darbību pārskata gadā vērtē pozitīvi. Valde ir pildījusi savus pienākumus atbilstoši normatīvo aktu prasībām, nodrošinot akcionāru interešu aizsardzību. Valdes darbības rezultātā sabiedrības finanšu stāvoklis ir saglabājies stabils.

Izpildot akciju sabiedrības „VEF” akcionāru sapulces lēmumu, Padome pārskata periodā ir pildījusi Finanšu instrumentu tirgus likumā noteiktos revīzijas komitejas uzdevumus, tajā skaitā:

1. uzraudzījusi valdes darbu akciju sabiedrības „VEF” finanšu pārskata sagatavošanā;
2. uzraudzījusi akciju sabiedrības „VEF” valdes izveidotās un īstenotās iekšējās kontroles un riska pārvaldības sistēmas darbības efektivitāti;
3. uzraudzījusi likumā noteiktās akciju sabiedrības „VEF” gada pārskata pārbaudes norisi un pārbaudes rezultātā konstatēto trūkumu novēršanu;
4. atbalsta un iesaka valdes piedāvāto zvērinātu revidentu revīzijas pakalpojumu sniegšanai akciju sabiedrībā „VEF” nākamajam pārskata gadam;
5. ir pārbaudījusi un uzraudzījusi akciju sabiedrības „VEF” zvērināta revidenta neatkarību likuma "Revīzijas pakalpojumu likums" izpratnē.
6. pildījusi citus Regulā Nr. 537/2014 revīzijas komitejai noteiktos uzdevumus.

Padomes priekšsēdētājs Guntis Lipiņš